Atropin

Atropin, er et legemiddel som framstilles av belladonnaplanten (Atropa Belladonna) og er en potensielt giftig medisinsk urt. Atropin kan brukes til behandling av en lang rekke lidelser: Det lammer visse nerveender og virker avslappende på innvollsmuskulatur, som er forbundet med dem. Det kan også brukes til å tørke ut lunge og strupe før det gis narkose. Det virker utvidende på pupillene og brukes derfor som øyedråper i forkant av øyeundersøkelser og ved behandling av regnbuehinnebetennelse. Det kan også virke lindrende ved astma og kikhoste og kan benyttes ved enkelte tilfeller av soppforgiftning. Atropin er også motgift ved nervegass.

Atropinets vanligste bivirkninger er at det nedsetter spytt- og svetteproduksjonen og hemmer øyets tilpasning til syn på nært hold – altså akkomodasjonsrefleksen.

Se også 
Psykoaktivt stoff

Litteratur

 
 
 
 
 

Alkaloider
Legemidler
ATC A03B
ATC S01F